钦定古今图书集成/明伦汇编/氏族典/第022卷 > 《廖用贤尚友录》 > 明
## 钦定古今图书集成/明伦汇编/氏族典/第022卷 > 《廖用贤尚友录》 > 明

===公守敬===按《蒙阴县志》：“守敬父名海，元万户，生四子：守道、守信、
守权。守敬洪武初以军户戍辽东，例年四十，许子代
还。至期，海三子皆不去，守敬慨然独抱十月儿兟往，
至金州，阻海险，同行咸嚄唶。守敬以兟付葛姓者负
回，寄养伯家，痛哭东去，竟代父还。兟年十五，闻父在
辽，终日啼哭不食，随渡海寻亲抵辽，守敬不识也。验”
项后一疤，乃相抱大哭。当事者以状闻，将守敬父子
并发回籍。后兟被征，任广宗丞，一年，移疾归，仅有二
驴，载其书籍，妻子皆徒步，闻者太息。